# Usar &appname;

## Inici ràpid

Per omissió, &appname; comença amb una col·lecció de llibres buida. Per a treballar amb algun altre tipus de col·lecció, creueu-la utilitzant l'element de menú Fitxer Nova o el botó de la barra d'eines. Les col·leccions s'ompliran amb alguns dels camps més comuns, però podeu afegir, modificar o eliminar de manera que s'adaptin a les vostres necessitats.

Es poden afegit noves entrades utilitzant l'Editor d'entrades. L'element de menú Col·lecció Nova entrada obrirà l'Editor d'entrades amb una entrada buida llesta per editar. L'Editor d'entrades també es pot obrir utilitzant l'element de menú Arranjament Mostra l'editor d'entrades. Una vegada introduïts els valors per a l'entrada, podeu desar-los a la col·lecció utilitzant el botó Desa l'entrada en el diàleg Editor d'entrades, el qual es romandrà obert en cas que vulgueu continuar afegint noves entrades. Una vegada deseu una entrada a la col·lecció, la podreu modificar fent clic sobre seu a la finestra principal. Si l'Editor d'entrades no està obert, podeu fer doble clic sobre una entrada per obrir l'editor i començar a editar.

Si voleu incloure una imatge a l'entrada, podeu utilitzar l'eina de selecció de fitxers estàndard del &kde; fent clic al botó a l'Editor d'entrades, o podeu arrossegar una imatge des del gestor de fitxers o navegador web cap a dins de l'Editor d'entrades.

Quan seleccioneu una entrada, la Vista d'entrada mostra una vista amb format dels continguts de l'entrada. Podeu canviar la plantilla que s'utilitza per mostrar l'entrada al diàleg de configuració.

Les entrades en la col·lecció estan agrupades juntes quan comparteixen els mateixos valors per a certs camps, com l'autor o el director. Podeu canviar el camp utilitzat per agrupar utilitzant el quadre combinat de la barra d'eines o l'element de menú Arranjament Selecció de grup.

Podeu utilitzar el Filtre ràpid a la barra d'eines per a limitar ràpidament les entrades visibles a les que contenen la paraula escrita. El filtre també és útil quan voleu trobar ràpidament una entrada. Podeu escriure el títol o alguna altra paraula única que identifiqui l'entrada i la Vista de columna sols mostrarà les entrades que coincideixin amb el filtre. La barra d'estat mostra quantes entrades hi ha a la col·lecció, i quantes s'estan filtrant.

## Ús general

La finestra principal conté tres àrees diferents, totes mostren informació sobre la col·lecció d'una manera diferent. La vista primària és la Vista de columna a la part superior dreta, on es pot mostrar el valor de cada camp de cada entrada. Al costat esquerra, hi ha les pestanyes Vista de grup, que es pot utilitzar per ordenar les entrades en grups en una estructura en arbre, la Vista de filtre, que s'utilitza per a seguir quines entrades compleixen un cert criteri, i la Vista de préstecs, on s'enumeren els préstecs. Finalment, la Vista d'entrada mostra una vista amb format de les dades per a una única entrada, o una vista d'icona d'un grup d'entrades, al costat inferior dret.

La finestra principal de &appname;
La finestra principal de &appname;

### Vista de columna

Qualsevol dels camps en les col·leccions es poden mostrar a la Vista de columna, tot i que els camps Paràgraf, Imatge i Taula probablement no seran d'utilitat. El fer clic dret sobre la capçalera de la vista obrirà un menú per a seleccionar els camps visibles. Les columnes es poden canviar de mida i tornar a ordenar de qualsevol manera, i els ajustaments es desaran entre sessions.

### Vista de grup

La Vista de grup agrupa les entrades en una vista en arbre per a qualsevol camp que permeti agrupament. El nombre d'entrades en cada grup es mostra al costat del nom del grup. Els grups poden expandir o contraure fent clic al signe de fletxa, o fent doble clic sobre l'element. Expandir i contraure tots els grups són les opcions al menú contextual del clic dret. L'arbre es pot ordenar ja sigui per nom del grup o pel comte, fent clic sobre la capçalera. Un grup també es pot utilitzar com un filtre per a la Vista de columna, fent clic dret sobre l'element de grup.

Quan més d'un camp a la col·lecció té l'opció Format com a nom activada, s'afegirà un grup addicional per a combinar tots aquests camps en un sol pseudo-grup anomenat Persones.

Si una entrada no conté un valor per al camp que està utilitzant per a formar els grups, situeu-la en el grup (Buit), el qual utilitza una carpeta vermella.

### Vista de filtre

Si hi ha desats filtres per a la col·lecció, la Vista de ​​filtre romandrà activa. A mesura que afegiu o modifiqueu les entrades, aquestes es compararan automàticament amb els filtres i s'afegiran o eliminaran segons correspongui. El filtre es pot modificar fent doble clic sobre l'element per obrir el diàleg Filtre avançat. En fer clic dret obtindreu l'opció d'eliminar-lo del tot.

La Vista de filtre
La Vista de filtre

### Vista de préstecs

Quan les entrades s'han donat en préstec, la Vista de préstec serà afegida a la finestra, de manera que es puguin seguir les entrades corresponents a préstecs. Els préstecs se segueixen en funció de cada entrada, de manera que si feu clic sobre un element d'entrada tindreu una opció per modificar el préstec utilitzant el Diàleg de préstec.

La Vista de préstecs
La Vista de préstecs

### Vista d'entrada

A la Vista d'entrada es mostra una representació amb format dels valors de l'entrada. Les plantilles s'utilitzen per al disseny i qualsevol gràfic addicional. Es poden especificar plantilles separades per a cada tipus de col·lecció en el diàleg de configuració, juntament amb colors i tipus de lletra personalitzats.

Totes les plantilles predeterminades enalteixen el color i la selecció del tipus de lletra, però altres plantilles personalitzades potser no. Les plantilles predeterminades també tenen camps d'&URL; actius, que s'obriran amb l'associació de fitxer per omissió del &kde;. Quan s'exporti a &HTML;, s'utilitzarà la plantilla actual per exportar els fitxers d'entrada individuals.

A més, quan se seleccionen múltiples entrades, es mostra una vista d'icona, utilitzant el primer camp d'Imatge a la col·lecció. Les entrades es poden seleccionar com a la Vista de columna. Fent clic dret a la vista d'icona apareixerà un menú que canviarà els criteris d'ordenació de les entrades.

### Barra d'estat

La barra d'estat s'utilitza per a mostrar què està fent actualment &appname;. També inclou un recompte total de les entrades a la col·lecció, i si un filtre està en ús, quantes entrades estan visibles actualment.

## Editor d'entrades

L'Editor d'entrades s'utilitza per afegir i modificar les entrades a la col·lecció. Fent doble clic sobre una entrada en la Vista de grup o en la Vista de columna s'obrirà l'Editor d'entrades amb aquesta entrada. Les entrades noves es poden crear utilitzant el menú Col·lecció, la icona de la barra d'eines o el botó al mateix Editor d'entrades.

El tancar l'Editor d'entrades quan s'han realitzat canvis però no s'han desat farà que aparegui un missatge d'avís. Els camps s'agrupen per categories i apareixen en l'ordre en què apareixen en el diàleg Camps de la col·lecció. També es poden tornar a ordenar.

L'Editor d'entrades
L'Editor d'entrades

En fer clic sobre el títol d'un camp d'&URL; s'obrirà l'enllaç utilitzant l'associació de fitxers per omissió del &kde;. El botó selector d'&URL; al costat de l'entrada de text obrirà el diàleg estàndard d'obrir fitxer del &kde;, però el camp no es limita als fitxers locals.

Per als camps d'Imatge, el botó Selecció d'imatge... obre el diàleg de selecció d'imatges del &kde;. La imatge es desarà a la col·lecció en el format original, i es mostrarà una versió reduïda a l'Editor d'entrades. La imatge es pot esborrar utilitzant el botó Neteja. Aquestes imatges seran eliminades de la col·lecció.

L'Editor d'entradesper als camps Imatge
L'Editor d'entradesper als camps Imatge

L'estri d'edició també implementa arrossega i deixa anar. En arrossegar un fitxer d'imatge des d'una finestra de gestor de fitxers o navegador es farà el mateix que en seleccionar la imatge al selector de fitxers. En arrossegar una imatge des de l'estri d'edició cap a una finestra del gestor de fitxers &konqueror; es desarà la imatge en aquesta carpeta.

Per omissió, les imatges es desen al fitxer de dades de la col·lecció, mantenint tot el contingut en una sola ubicació. No obstant, masses imatges faran que &appname; s'alenteixi de manera significativa i que crei un fitxer de dades molt gran. Alternativament, &appname; pot desar les imatges per separat, ja sigui a la carpeta `$`KDEHOME`/share/apps/tellico/data/` o en una carpeta a la mateixa ubicació que el fitxer de dades. El carregar i desar fitxers de dades és molt més ràpid si les imatges s'emmagatzemen per separat, però els fitxers de dades ja no seran portables o arxivables. Els fitxers de dades que ho contenen tot sempre es poden crear utilitzant l'element de menú FitxerExporta Exporta a Zip....

Els camps Taula comencen amb cinc files, però movent el cursor a l'última fila afegeix una altra automàticament. Per a taules amb múltiples columnes, sols s'utilitzarà la primera columna per agrupar o donar format.

L'Editor d'entrades per als camps Taula
L'Editor d'entrades per als camps Taula

### Editar múltiples entrades

Es poden editar múltiples entrades alhora seleccionant-ne de més d'una a la Vista de grup o a la Vista de columna. Si hi ha seleccionades múltiples entrades, els camps que contenen el mateix valor a totes les entrades estaran habilitats. Si les entrades tenen valors diferents, llavors els camps estaran deshabilitats. S'afegeixen caselles de selecció a l'extrem dret de cada entrada que controlen si el camp està habilitat o no, com es mostra en la següent captura de pantalla.

Quan es desin les entrades sols es modificaran els camps habilitats, el que fa l'edició a gran escala molt més fàcil. Per exemple, per establir el «Suport» de totes les entrades de vídeo a la col·lecció, assegureu-vos que el camp «Suport» està habilitat. Canvieu-lo a DVD, i després deseu les entrades. Sols es modificarà el camp «Suport», preservant tots els demés valors de camp de les entrades.

L'Editor d'entrades per a múltiples entrades
L'Editor d'entrades per a múltiples entrades

### Actualitzar les dades de les entrades

Les entrades es poden ser actualitzar automàticament consultant les fonts de dades disponibles per al tipus de col·lecció actual, el qual és molt útil per a combinar informació des de múltiples fonts. Per exemple, podeu afegir una pel·lícula a la vostra col·lecció utilitzant els Serveis web de Amazon.com, i després actualitzar l'entrada amb informació addicional des de la Base de dades de pel·lícules d'Internet.

Sols s'actualitzaran els camps buits s'actualitzen si l'ajustament per aquesta font permet que els resultats sobreescriguin la informació existent. Per als scripts externs, s'haurà d'especificar un camp d'actualització en les opcions de la font.

L'actualització de les entrades es pot iniciar amb un menú del clic dret per a una entrada, o utilitzant l'element de menú Col·lecció Actualitza l'entrada.

## Editar els camps

El diàleg Camps de la col·lecció permet afegir nous camps a la col·lecció, modificar els ja existents, o eliminar-los.

El diàleg Camps de la col·lecció de &appname;
El diàleg Camps de la col·lecció de &appname;

### Llista de camps

Al costat esquerra del diàleg hi ha la llista dels camps actuals. Els camps modificats es mostren en negreta cursiva. Els botons a sota de la llista agreixen o suprimeixen un camp, i les fletxes es poden utilitzar per a canviar l'ordre. L'ordre dels camps en la llista és important perquè l'Editor d'entrades l'utilitza per a la seva disposició. Per a cada categoria, els camps queden disposats d'esquerra a dreta, d'acord amb l'ordre de dalt a baix dels camps a la llista.

### Propietats del camp

Un camp es defineix pel seu títol, tipus, categoria, descripció i possiblement un valor per omissió o alguns valors permesos. El títol s'utilitza arreu per fer referència al camp a la interfície d'usuari. L'Editor d'entrades l'utilitza per a sol·licitar valors. La Vista de columna l'utilitza com a capçalera de la columna. Els diferents tipus de camps s'expliquen a la secció Tipus de camp. La descripció s'utilitza com a consell d'eina a l'Editor d'entrades, potser per a proveir una explicació del contingut del camp. A més, per als camps amb valors derivats, s'utilitza una plantilla per donar format al valor del camp. S'afegirà automàticament el valor per omissió quan es crei una nova entrada. La llista de valors permesos per als camps Opció hauran d'estar separats per un punt i coma.

Els nous camps poden ser de qualsevol tipus, però canviar el tipus dels camps existents es limita als tipus compatibles, com es mostra en la següent taula:

#### Canvis de tipus de camp permesos

Tipus actual | Nou tipus permès
--- | ---
Text pla | Text pla, Paràgraf, Número, &URL;, Taula
Paràgraf | Text pla, Paràgraf
Opció | Text pla, Paràgraf, Opció, Número, &URL;, Taula
Casella de selecció | Text pla, Paràgraf, Casella de selecció, Número, &URL;, Taula
Número | Text pla, Paràgraf, Número, &URL;, Taula
&URL; | Text pla, Paràgraf, Número, &URL;, Taula
Data | Text pla, Data
Taula | Text pla, Paràgraf, Taula
Imatge | Imatge
Puntuació | Opció, Puntuació

### Donar format al camp

&appname; proporciona alguna capacitat per donar format automàtic als valors de camp. La més simple és l'auto-capitalització, la qual capitalitza cada paraula excepte els articles. El format del títol mou alguns articles del començament fins al final del camp; per exemple, canviant «El retorn del rei» a «El retorn del rei, El». Els articles del títol són configurables. Finalment, el format dels noms intenta trencar la cadena de manera que el cognom, o la família, de la persona apareguin en primer lloc. Nom prefixos i sufixos són configurables. A més, el grup especial Persones utilitza tots els camps amb format de nom, fins i tot quan està desactivat a la configuració global.

Tot el format automàtic es pot desactivar canviant les opcions globals al diàleg de configuració. Globalment, la capitalització és una opció diferent de donar format, de manera que un títol es pot auto-formatar sense ser capitalitzat. No tots els tipus de camp permeten el format automàtic.

#### Exemples de format

Tipus de format | Valor del camp | Capitalització automàtica | Format automàtic | Capitalització automàtica i Format automàtic
--- | --- | --- | --- | ---
Títol | el retorn del rei | El retorn del rei | el retorn del rei, el | El retorn del rei, El
Nom | tom swift, jr. | Tom Swift, Jr. | swift, jr., tom | Swift, Jr., Tom

### Opcions del camp

Els camps també tenen tres opcions generals. Si l'autocompleció està activada, &appname; emmagatzemarà en memòria cau els valors de cada camp, i l'Editor d'entrades oferirà la compleció automàtica, utilitzant la configuració estàndard del &kde;. No tots els tipus de camp permeten autocompleció. &appname; també necessita saber si un camp pot tenir múltiples valors o si es pot utilitzar per agrupar les entrades. S'utilitza un punt i coma per a separar múltiples valors en editar una entrada.

Per a més eficiència, no activeu l'autocompleció llevat que la necessiteu. Com més camps amb autocompleció a la col·lecció, més lent serà &appname; per a carregar el fitxer.

## Filtrar les entrades

El diàleg Filtre avançat us permet limitar les entrades visibles a la Vista de columna a les que coincideixen amb una o diverses regles de filtrat. El filtre es pot utilitzat per trobar les entrades que compleixen amb totes les regles en el diàleg, o simplement per trobar les que compleixin qualsevol d'elles. El diàleg Filtre avançat també és útil per a cerques avançades dins d'una col·lecció.

El diàleg Filtre avançat de &appname;
El diàleg Filtre avançat de &appname;

Cada fila conté una regla de filtre única. Seleccioneu el camp a coincidir a al primer quadre de la fila, i seleccioneu una regla de coincidència en el centre. Les regles poden fer coincidir valors que continguin una paraula determinada, o que sigui exactament igual. També es pot utilitzar una expressió regular per fer coincidir les entrades, en aquest cas el botó Edita... s'activarà per editar l'expressió, si &kregexpeditor; està en el vostre ordinador. Finalment, la paraula o cadena a coincidir s'haurà d'introduir al quadre de text.

Es poden utilitzar fins a vuit (8) regles en el filtre. Els botons Més i Menys es poden utilitzar per afegir o eliminar regles.

Els filtres es poden desar, de manera que totes les entrades que coincideixin s'agruparan en la Vista de filtre. La vista és dinàmica, de manera que a mesura que s'afegeixen o modifiquen les entrades, el grup s'actualitzarà automàticament. Per a desar el filtre, introduïu un nom al quadre de text i feu clic al botó Desa el filtre.

Els filtres desats amb anterioritat es poden modificar fent clic dret sobre l'element del filtre a la Vista de filtre i seleccionant Modifica el filtre. S'obrirà el diàleg Filtre avançat, i podreu fer canvis al nom o a les regles del filtre.

Per a trobar els llibres de ciència ficció que no heu llegit, marqueu el botó Coincideix amb tots els següents, establiu la primera regla a Gènere conté ciència ficció i la segona a Llegit no conté verdader. (Per als camps Casella de selecció, el valor intern és verdader).

Per a trobar els llibres de «Bujold» o «Weber», marqueu el botó Coincideix amb qualsevol dels següents, establiu la primera regla a Autor conté Bujold i la segona a Autor conté Weber.

## Generar els informes

&appname; pot generar diversos informes sobre la vostra col·lecció actual. El diàleg Informes comprova totes les plantilles &xslt; en el camí de la instal·lació i a `$`KDEHOME`/share/apps/tellico/report-templates/`. De manera que si en creeu de noves, i es troben automàticament, seran incloses com a opcions en el diàleg Informes. Alguns informes complexos poden trigar una mica més de temps a generar-se per a col·leccions grans.

Les plantilles que s'instal·len amb &appname; inclouen una llista de sols títols, la vista de columna per omissió, una vista de grup, un resum de tots els grups i els valors més populars en aquests grups, un informe de préstecs, i un ampli informe amb les imatges de la portada. Seleccioneu la plantilla desitjada i feu clic al botó Genera. Qualsevol informe també es pot imprimir o desar en un fitxer &HTML;.

El diàleg Informes de &appname;
El diàleg Informes de &appname;

Les entrades incloses a l'informe es limitaran a les de la Vista de columna, de manera que si teniu un filtre actiu, el diàleg Informes l'utilitzarà.

## Seguir els préstecs

&appname; implementa el seguiment dels préstecs de qualsevol entrada a la col·lecció. El Diàleg de préstec es pot obrir utilitzant l'element de menú Desmarca, o fent clic dret sobre una entrada. Es poden desmarcar entrades múltiples alhora.

El nom del prestatari es pot introduir directament, o es pot extreure de la llibreta d'adreces del &kde; per omissió fent clic sobre el botó al costat de l'entrada del nom. S'assumirà que la data de marcatge és la data actual, però es pot canviar. La data de venciment és opcional, i es poden afegir altres notes sobre el préstec.

Si s'introdueix una data de venciment, i &appname; està compilat amb suport libkcal, es podrà afegir un recordatori de préstec al calendari per omissió del &kde; com a un element pendent. Es pot utilitzar &korganizer; per a veure aquests elements.

Quan una entrada és marca de sortida, el camp Préstec s'establirà a verdader. Si no hi ha cap camp de préstec a la col·lecció, se n'afegirà un. No modifiqueu aquest camp directament! Les entrades en préstec es poden desmarcar utilitzant l'element de menú, o fent clic dret sobre una entrada a la Vista de préstecs.

El Diàleg de préstec de &appname;
El Diàleg de préstec de &appname;

## Consells generals

Es tracta de la llista de recomanacions contingudes en la llista «Consell del dia» per a &appname;.

Si un llibre té més d'un autor, hauríeu de separar els seus noms per un punt i coma, de manera que &appname; sabrà que ha de separar-los i usar-los per separat. Haureu de fer el mateix per a qualsevol altre camp que permeti múltiples valors. Amb un punt i coma (;) separant cada valor.

Podeu canviar quins camps es mostren a la vista de llista fent clic dret sobre la capçalera de la columna.

Podeu afegir, editar o modificar els camps de la col·lecció utilitzant diàleg Camps de la col·lecció. Els botons de fletxa sota la llista de camps es poden utilitzar per a canviar la posició del camp a la llista, el qual afectarà a la ubicació a l'editor d'entrades.

Si voleu filtrar segons un camp de Casella de selecció, s'haurà d'utilitzar un valor de «verdader». Per a només filtrar els llibres de ciència ficció que no heu llegit, per exemple, marqueu el botó Coincideix amb tots els següents i establiu la primera regla a «Gènere» «conté» «ciència ficció» ( sense les cometes) i la segona a «Llegit» «no conté» «verdader» (sense les cometes).

Si s'utilitza un caràcter que no sigui una paraula en el filtre ràpid, el text s'interpretarà com una expressió regular. Per a mostrar només els llibres que són d'en Weber o Bujold, per exemple, escriviu «weber|bujold» (sense les cometes) al quadre de filtre.

Podeu editar més d'una entrada alhora, mantenint premuda la tecla &Maj; o &Ctrl; i seleccionant múltiples entrades.

Podeu convertir una col·lecció de llibres existents en una bibliografia, que després es podrà exportar a format «bibtex» or «Bibtexml».

Si hi ha més d'un camp formatat com el nom, després s'afegirà a la col·lecció un grup addicional anomenat «Persones», permetent que els autors i editors s'ordenin o imprimeixin junts, per exemple.

Podeu modificar l'aparença de la sortida impresa modificant el fitxer `tellico-printing.xsl`. El fitxer genera &HTML;, i el &CSS; dins del full d'estil que governa coses com el tipus de lletra, els marges, &etc;

Fent doble clic sobre un element de l'entrada s'obrirà l'Editor d'entrades.

Podeu afegir etiquetes &HTML; a qualsevol camp Paràgraf per a donar format, com <b>negreta</b> o <i>cursiva</i>.

A la Vista de columna, podeu prémer una lletra al teclat per passar a la següent entrada que comenci per aquesta lletra.

Podeu utilitzar valors derivats per a combinar els valors des de múltiples camps en un únic valor. Simplement marqueu la casella de valor derivat i utilitzeu una plantilla de valor similar a «`Valor: %{fielda}%{fieldb}`» on %{...} se substituirà amb el valor del camp corresponent. Això és útil per a recollir múltiples valors en un únic camp, per exemple, per a un millor agrupament, i per a combinar camps de diferents tipus respectant alhora l'ordre adequat. Considereu, per exemple, un camp numèric seguit d'un subcamp de text amb les entrades 3b, 14a.