# Detalls de &appname;

## Tipus de camp

Cada col·lecció pot tenir un nombre il·limitat de camps. &appname; suporta onze tipus de camps, els quals permeten una àmplia gamma de dades diferents.

### Text pla

El tipus de camp més bàsic s'anomena Text pla. No hi ha restriccions sobre els valors dels camps, i l'estri d'entrada de dades és l'editor de línia estàndard. Aquest tipus és apropiat per als camps que no s'espera que tinguin valors llargs, com ara l'autor o el gènere.

### Número

El tipus Número és idèntic a Text pla, llevat que les dades es limiten a ser numèriques. Les entrades seran ordenades numèricament a la vista de columna si es fa clic al camp Número de la columna. L'editor de línia estàndard, amb petits botons de fletxa per augmentar o disminuir el valor, s'utilitzen per a l'entrada de dades. No s'aplicarà cap format.

### &URL;

El tipus &URL; permet enllaços a altres documents, utilitzant les associacions de tipus de fitxer estàndards del &kde; per obrir els documents enllaçats. No es realitza validació sobre el valor real d'un camp &URL;, però els enllaços no vàlids no s'obriran. L'entrada de dades és un editor de línia amb un botó per obrir el diàleg de fitxers estàndard, però es pot utilitzar qualsevol &URL;. Els &URL; relatius s'interpretaran en relació a la ubicació del fitxer de dades, un cop s'ha desat.

A l'Editor d'entrades, l'etiqueta esdevé en l'enllaç, mentre que a la Vista d'entrada, s'utilitza un hiper-enllaç real. Aquest tipus de camp és convenient per enllaçar a fitxers PDF de les entrades bibliogràfiques, o crítiques de pel·lícules, per exemple. No s'aplicarà cap format.

També es poden utilitzar &URL; relatives. S'interpretaran en relació a la ubicació del fitxer de dades de &appname;. A l'editor d'entrades, l'editor de línia proporciona autocompleció per a les ubicacions de fitxer local. Si voleu l'&URL; del diàleg selector de fitxers del &kde; l'interpreti en relació amb la ubicació del document, llavors hauríeu d'ajustar una propietat en el camp &URL; a relative : true.

### Paràgraf

Per als camps de text més llargs, el tipus Paràgraf ofereix una àrea per a l'edició de text més gran, i sempre està en la seva pròpia categoria. Un camp Paràgraf no pot tenir múltiples valors, ni es formata automàticament. No es pot utilitzar per agrupar. Els resums, resums de la trama, o revisions s'han d'introduir utilitzant aquest tipus de camp.

### Opció

Quan un camp ha d'estar limitat a uns pocs valors preestablerts, s'utilitza un tipus Opció. Els valors acceptables es presenten en una llista desplegable per a la selecció. Òbviament, múltiples valors no són aplicables. Els camps com el tipus de bibliografia o la puntuació personal són camps Opció.

S'ha d'utilitzar punt i coma per a separar els valors permesos.

### Casella de selecció

Per als camps que tenen un valor de sí o no, està disponible el tipus de Casella de selecció. Per omissió, el camp està desactivat. Els camps Casella de selecció no tenen format i es limiten a valors individuals. A nivell intern, els valors de camp es tracten com a verdader`o` fals. Alguns exemples són camps com «Regal» o «Prestat».

### Data

Un camp Data pot incloure un dia, un mes i un any. La data es mostra en el format estàndard d'AAAA-MM-DD, el qual permet una classificació més fàcil. El selector de data estàndard del &kde; es pot utilitzar per triar la data amb el ratolí, o es pot introduir directament. El camp no requereix tenir valors no buits per a l'any, mes i dia. Sols es pot introduir l'any, per exemple. No se permeten valores múltiples.

### Taula

Els camps Taula contenen una o més columnes de valors. A l'editor d'entrades, el camp es presenta utilitzant una vista similar a un full de càlcul, amb files numerades. Quan se selecciona l'última fila, llavors s'afegirà una fila addicional. L'autocompleció no està disponible. Aquest camp és útil per obtenir una llista dels capítols d'un llibre, les escenes d'una pel·lícula o cançons en un àlbum. Els camps Taula sempre estaran per si mateixos dins d'una categoria.

El nombre de columnes, fins a un màxim de deu, es defineix afegint una propietat a la definició del camp amb el nom columnes. Les columnes es poden etiquetar fent clic dret sobre la capçalera, o establint una propietat de camp anomenada columna1, &etc;

Quan s'utilitza l'editor d'entrades per als camps Taula, les files es poden reorganitzar arrossegant el ratolí mentre es manté premut el botó &Ctrl;. També està disponible un menú emergent fent clic dret sobre la taula, el qual permet inserir o eliminar files.

### Imatge

Els camps Imatge contenen una imatge en qualsevol format suportat pel &kde;. Alguns dels més típics són PNG o JPEG. La imatge es pot desar al fitxer de dades de &appname; o al directori de dades de l'aplicació. S'utilitza el selector de fitxers estàndard del &kde;, de manera que podeu utilitzar un &URL; o un fitxer local. Les imatges també es poden arrossegar des d'un gestor de fitxers o un navegador.

### Puntuació

Els camps Puntuació mostren un nombre d'estrelles per representar una valoració numèrica per a una entrada. Per omissió, la puntuació és d'un màxim de cinc. El mínim i el màxim es poden canviar ajustant les propietats en la definició del camp en el diàleg Camps de la col·lecció, anomenades mínim i màxim, respectivament.

### Camps de valor derivat

Els camps amb valors derivats són un cas especial. El tipus de camp es correspon amb el tipus típic de valor contingut en aquest camp, però el valor del camp és construït a partir d'altres camps utilitzant una cadena de format en la descripció del camp. Per exemple, si el camp té una plantilla de valor `%{title} %{year}`, llavors el valor d'aquest camp serà el títol, seguit de l'any. Aquest tipus de camp sobretot s'utilitza per al camp de títol en la moneda, segell, targetes comercials i col·leccions de vins. Tan el nom del camp intern o el títol del camp es poden utilitzar en la descripció per al format.

Per a seleccionar un únic valor per a un camp amb valors múltiples, afegiu un índex de posició a la plantilla, com `%{author:1}` per al primer autor. La posició pot ser negativa, comptant des del final, de manera que `%{author:-1}` seria l'últim autor. Es poden utilitzar valors en majúscules i minúscules establint etiquetes de plantilla, com `%{author:1/l}` per a posar el primer autor en minúscules i `%{author:1/u}` per a posar-lo en majúscules.

## Tipus de col·leccions

Per omissió &appname; suporta dotze tipus de col·leccions específiques: llibres, entrades bibliogràfiques, còmics, vídeos, música, videojocs, targetes comercials, monedes, segells, vins, jocs de taula, i els catàlegs de fitxers. A més, hi ha disponible una plantilla de col·lecció genèrica buida per a qualsevol altra objecte col·leccionable. Les col·leccions per omissió inclouen un conjunt general de camps. Haureu d'afegir, modificar o eliminar per a que s'ajustin a les vostres necessitats. L'únic requisit és que una col·lecció ha de tenir sempre un camp Títol, de manera que la Vista de grup funcioni correctament. Per a alguns tipus de col·lecció, això sols és un camp de valor derivat que combina dos o més dels altres.

En general, no hi ha diferències funcionals entre els tipus de col·leccions. Podeu crear una col·lecció personalitzada per als vostre llibres amb la mateixa facilitat com si utilitzeu la col·lecció de llibres per omissió. Però &appname; tria les icones segons el tipus de col·lecció, i pot haver-hi alguna característica especialitzada que és única per a una col·lecció determinada, pel que si podeu, hauríeu d'utilitzar els valors per omissió. Per tant, si voleu crear una col·lecció de vins, però no us agrada cap dels camps per omissió, seguiu endavant i creeu una col·lecció de vins per omissió, a continuació suprimiu totes les predeterminades. D'aquesta manera, &appname; encara sap que és una col·lecció de vins.

Per omissió, tots els tipus de col·leccions inclouen un camp ID, que mostra el número d'identificació de l'entrada. A més, excepte per al catàleg de fitxers, cada col·lecció inclou camps que mostren la data en què es va crear l'entrada en la col·lecció i l'última vegada que es va modificar.

### Col·leccions de llibres

Les col·leccions de llibres tenen 26 camps per omissió: Títol, Subtítol, Autor, Vinculació, Data de compra, Preu de compra, Editor, Edició, Any del Copyright, Any de publicació, ISBN#, LCCN#, Pàgines, Idioma, Gènere, Paraules clau, Sèrie, Número de sèrie, Condició, Dedicat, Llegit, Regal, Prestat, Puntuació, Portada i Comentaris.

El camp ISBN# és especial, ja que els números ISBN es formaten automàticament i es calcula el dígit de control. &appname; reconeix el camp ISBN si el seu nom de camp intern és isbn. Si l'heu eliminat o cal afegir-lo a un altre tipus de col·lecció, creeu el camp amb el títol ISBN i apliqueu els canvis, llavors podreu tornar i modificar el títol com vulgueu. &appname; crea el nom intern basant-se en el títol inicial, però mai canvia si el títol és modifica més tard.

### Bibliografies

Les bibliografies tenen 25 camps per omissió: Títol, Tipus d'entrada, Autor, Clau Bibtex, Títol del llibre, Editorial, Organització, Editor, ISBN#, Adreça, Edició, Pàgines, Any, Diari, Mes, Número, Data de publicació, Capítol, Sèrie, Número de sèrie, Volum, Referència creuada, Paraules clau, Resum i Notes.

Encara que les col·leccions bibliogràfiques no estan específicament relacionades amb «bibtex», el conjunt per omissió de camps es pren d'un conjunt típic de camps de «bibtex». En exportar a «bibtex», s'utilitzarà una propietat anomenada «bibtex» per a que cada camp defineixi el seu camp «bibtex» corresponent. Si afegiu un camp addicional per a una bibliografia i voleu exportar a «bibtex», assegureu-vos d'establir la propietat «bibtex».

&appname; té algunes característiques especialitzades per a les bibliografies. Les macros de «bibtex» es poden afegir, modificar o eliminar des de dins de &appname;, i l'exportació de «bibtex» us ofereix l'opció d'expandir les macros. Les cites de «bibtex» es poden enviar a una aplicació externa, com ara LyX o Kile utilitzant l'anomenat lyxpipe.

Les col·leccions de llibres es poden convertir en bibliografies. Per omissió s'afegeixen camps de «bibtex», i s'estableixen les propietats de «bibtex». Aquesta característica existeix principalment per a convertir col·leccions antigues, abans que el tipus de bibliografia fos separat del tipus col·lecció de llibres.

### Col·leccions de còmics

Les col·leccions de còmics tenen 22 camps per omissió: Títol, Subtítol, Escriptor, Artista, Sèrie, Edició, Editor, Edició, Any de publicació, Pàgines, País, Idioma, Gènere, Paraules clau, Condició, Data de compra, Preu de compra, Dedicat, Regal, Prestat, Portada i Comentaris.

### Col·leccions de vídeos

Les col·leccions de vídeo tenen 30 camps per omissió: Títol, Suport, Any de producció, Certificació, Gènere, Regió, Nacionalitat, Format, Repartiment, Director, Productor, Escriptor, Editor, Estudi, Pistes d'idioma, Idiomes dels Subtítols, Pistes d'àudio, Temps d'execució, Relació d'aspecte, Pantalla ampla, Mode de color, Tall del director, Resum de la trama, Puntuació personal, Data de compra, Preu de compra, Regal, Prestat, Caràtula i Comentaris.

El camp Repartiment és una taula amb dues columnes; el nom de l'actor està a la primera i el seu paper a la segona. El Temps d'execució s'estableix en minuts, tot i que ho podeu canviar, és clar.

### Col·leccions de música

Les col·leccions de música tenen 15 camps per omissió: Títol, Suport, Artista, Etiqueta, Any, Gènere, Pistes, Puntuació, Data de compra, Preu de compra, Regal, Prestat, Paraules clau, Caràtula i Comentaris.

### Col·leccions de jocs

Les col·leccions de videojocs tenen 16 camps per omissió: Títol, Plataforma, Gènere, Any d'edició, Editor, Desenvolupador, Puntuació ESRB, Descripció, Puntuació personal, Completat, Data de compra, Preu de compra, Regal, Prestat, Caràtula i Comentaris.

### Col·leccions de targetes

Les col·leccions de targetes comercials tenen 17 camps per omissió: Títol, Jugador, Equip, Marca, Número de targeta, Any, Sèrie, Tipus de targeta, Data de compra, Preu de compra, Localitat, Regal, Paraules clau, Quantitat, Imatge frontal, Imatge dorsal i Comentaris.

### Col·leccions de monedes

Les col·leccions de monedes tenen 16 camps per omissió: Títol, Tipus, Denominació, Any, Botiga de la casa de la moneda, País, Joc de monedes, Puntuació, Servei de puntuació, Data de compra, Preu de compra, Localitat, Regal, Anvers, Revers i Comentaris.

### Col·leccions de segells

Les col·leccions de segells tenen 18 camps per omissió: Títol, Descripció, Denominació, País, Any de llançament, Color, Scott#, Puntuació, Cancel·lat, Articulat, Centrat, Engomat, Data de compra, Preu de compra, Localitat, Regal, Image i Comentaris.

### Col·leccions de vins

Les col·leccions de vins tenen 15 camps per omissió: Títol, Productor, Denominació, Varietat, Tipus, País, Data de compra, Preu de compra, Localitat, Quantitat, Begut per, Puntuació, Regal, Imatge de l'etiqueta i Comentaris.

### Col·leccions de jocs de taula

Les col·leccions de jocs de taula tenen 15 camps per omissió: Títol, Gènere, Mecanisme, Any d'edició, Editor, Dissenyador, Nombre de jugadors, Descripció, Puntuació, Data de compra, Preu de compra, Regal, Prestat, Caràtula i Comentaris.

### Catàlegs de fitxers

Els catàlegs de fitxers tenen 14 camps per omissió: Nom, &URL;, Descripció, Volum, Carpeta, Tipus MIME, Mida, Permisos, Propietari, Grup, Creat, Modificat, Meta Info i Icona.

### Col·leccions personalitzades

Les col·leccions personalitzades tenen un camp per omissió, el Títol. S'han d'utilitzar quan l'element col·leccionable no és un dels tipus predeterminats.